Na temelju članka 18. Statuta Općine Jelenje ("Službene novine PGŽ" br. 33/09,13/13, 6/16 i 17/17 i "Službene novine Općine Jelenje" br. 5/18, 11/18, 29/20, 5/39) Općinsko vijeće Općine Jelenje, na 3. sjednici održanoj 14.9.2021. donosi
O D L U K U 
o prijavi Općine Jelenje na javni poziv za neposredno sufinanciranje uklanjanja otpada odbačenog u okoliš prijavom Projekta „Uklanjanje otpada s lokacije divljeg odlagališta otpada na području Dubine“
Članak 1.

Ovom Odlukom daje se suglasnost za provedbu ulaganja na području Općine Jelenje prijavom na javni poziv za neposredno sufinanciranje uklanjanja otpada odbačenog u okoliš prijavom projekta „Uklanjanje otpada s lokacije divljeg odlagališta otpada na području Dubine“.
Članak 2.

Projekt iz članka 1. ove Odluke prijavit će se na natječaje koji se raspišu u narednom razdoblju.
Članak 3.

Ova Odluka prilaže se uz prijavu projekta, zajedno s prilogom „Opis projekta“, koji je sastavni dio ove Odluke. 
Članak 4.

Općinsko vijeće Općine Jelenje ovom Odlukom potvrđuje da je projekt „Uklanjanje otpada s lokacije divljeg odlagališta otpada na području Dubine“ od posebnog interesa za lokalno stanovništvo. 
Članak 5.

Projekt i nastali rezultati po projektu rezultat su zaštite okoliša. 

Članak 6.

Ovlašćuje se općinski načelnik Općine Jelenje za provođenje ove Odluke.

Članak 7.

Ova Odluka stupa na snagu osmog dana od dana objave u »Službenim novinama Općine Jelenje“. 
KLASA: 010-10/21-01/3
URBROJ:2170-04-01-21-5
U Dražicama 14.9.2021.  

